डीएफएससी : चंडीगढ़ से मंजूला दहिया ने किया जॉइन
पानीपत| जिलेमें करीब एक महीने से खाली पड़े डीएफएससी के पद पर नियुक्ति हो गई। चंडीगढ़ हेडऑफिस से तबादला कर मंजूला दहिया को पानीपत का डीएफएससी बनाया गया है, जिन्होंने शनिवार दोपहर को अपना कार्यभार संभाल लिया। इससे पहले बीते 26 नवंबर को यहां पर कार्यरत डीएफएससी प्रेमपाल को कुरुक्षेत्र के गेहूं घोटाले में दोषी पाते हुए सस्पेंड कर दिया गया था। इसके बाद यह पद खाली था, जिसके कारण जिले में लोगों के राशन कार्ड संबंधी और डिपो धारकों के राशन संबंधी सभी काम प्रभावित हो गए थे। दूसरी तरफ यहां कार्यरत 47 कर्मचारियों की 11 लाख रुपए सेलरी रुक गई थी।
पिछले सप्ताह यहां महिला सुपरिंटेंडेंट को अतिरिक्त कार्यभार दिया गया था। उनकी भी तबीयत खराब है और अस्पताल में इलाज चल रहा है। शुक्रवार को खाद्य एवं आपूर्ति विभाग ने चंडीगढ़ हेड ऑफिस से मंजूला दहिया का यहां तबादला कर दिया गया। शनिवार दोपहर को उन्होंने पानीपत में अपना कार्यभार संभाल लिया। इस दौरान उन्होंने कहा कि लोगों को समय पर राशन मिले और छोटे-छोटे कार्यों के लिए लोगों को परेशान नहीं होना पड़े, यही प्राथमिकता रहेगी।
awa_Deva hin_Deva hin_Deva